Sebastjēns Ožjē

Sebastjēns Eižens Emīls Ožjē (; dzimis ) ir franču rallija pilots. Pašlaik (2026) pārstāv Toyota Gazoo Racing WRT komandu WRC seriālā.

Viņš ir uzvarējis 9 Pasaules rallija čempiona titulus laika posmā no 2013. līdz 2025. gadam un tādējādi ir visu laiku veiksmīgākais pilots līdzās citam Francijas sportistam Sebastjēnam Lēbam. S. Ožjē karjerā ir 67 uzvaras WRC posmos un viņš ir viens no diviem pilotiem (līdz ar Juhu Kankkunenu), kas uzvarējis Pasaules čempionātā ar trīs dažādu ražotāju automašīnām. Viņam pieder arī vairāki citi WRC rekordi, tostarp visvairāk iegūtie punkti karjeras laikā, lielākais punktu pārsvars sezonas kopvērtējuma uzvarā, kā arī visvairāk posmu uzvaru un punktu vienā rallija sezonā.

Autorallija karjeru sācis Francijā 2005. gadā. Pasaules rallija čempionātā debitēja 2008. gadā, Meksikas rallijā. 2009. gada Akropoles rallijā pirmo reizi kāpa uz WRC sacensību pjedestāla, bet jau 2010. gada sezonā S. Ožjē izcīnīja 167 punktus, kas viņam deva 4. vietu kopvērtējumā. Nākamajā gadā jau izcīnīja 3. vietu kopvērtējumā.

2013. gada sezonā viņš divus rallijus pirms sezonas beigām nodrošināja savu pirmo čempiona titulu. Kļuva par čempionu sešas reizes pēc kārtas līdz 2018. gadam, bet pēc tam arī 2020. un 2021. gadā, un pēc trīs gadu pārtraukuma arī 2025. gada sezonā.

 Sasniegumi 

 Čempions 
SezonaSacensībasMašīna 2007 French 206 Cup uzvarētājs Peugeot 206 2008 Junioru pasaules rallija čempions Citroën C2 S1600 2013 Pasaules rallija čempionāts Volkswagen Polo R WRC 2014 Pasaules rallija čempionāts Volkswagen Polo R WRC 2015 Pasaules rallija čempionāts Volkswagen Polo R WRC 2016 Pasaules rallija čempionāts Volkswagen Polo R WRC 2017 Pasaules rallija čempionāts Ford Fiesta WRC 2018 Pasaules rallija čempionāts Ford Fiesta WRC 2020 Pasaules rallija čempionāts Toyota Yaris WRC 2021 Pasaules rallija čempionāts Toyota Yaris WRC 2025 Pasaules rallija čempionāts Toyota GR Yaris Rally1

 Atsauces 

 Ārējās saites 



Kategorija:1983. gadā dzimušie
Kategorija:Francijas autosportisti
Kategorija:WRC piloti